**PULA HERCULANEA**

Tel. 052/638-400, fax 052/500-031

e-mail: [igor.vlasic@herculanea.hr](mailto:igor.vlasic@herculanea.hr)

Pula, 20.7.2022. godine

Broj:

**POZIV ZA DOSTAVU PONUDA ZA NABAVU KREDITA ZA FINANCIRANJE NABAVKE VOZILA**

**IZUZEĆE OD ZAKONA O JAVNOJ NABAVI**

**(ČLANAK 30, STAVAK 1, TOČKA 11. ZJN 2016)**

**1. Podaci o naručitelju**

Naziv javnog naručitelja: Pula Herculanea d.o.o.. Trg I. istarske brigade 14, 52100 Pula, OIB: 11294943436

Broj telefona: 052/638-400

Internetska adresa: [www.herculanea](http://www.herculanea).hr

Adresa elektroničke pošte: igor.vlasic@herculanea.hr

**2. Osoba zadužena za komunikaciju s ponuditeljima**

Igor Vlašić, pomoćnik direktora za ekonomske poslove

Broj telefona: 052/638-403

Adresa elektroničke pošte: igor.vlasic@herculanea.hr

**3. Opis predmeta nabave**

Nabava kredita za financiranje nabavke vozila:

- dva vozila za čišćenje cesta usisavanjem s pogonom na električnu energiju – električne čistilice;

- teretni kamion s dizalicom – kamion grajfer.

**4. Osnovni podaci u predmetu nabave:**

**Vrsta kredita:** kredit u kunama **ili** u EUR-ima

**Iznos i valuta kredita**: u 4.000.000,00 kn ili 530.891,23 EUR po srednjem tečaju konverzije EUR-a u kune od 7,5345 kn za 1 EUR

**Rok otplate kredita: 5** godina

**Način otplate:** jednake mjesečne rate kroz 5 godina bez počeka u kunama ili u EUR-ima po tečaju konverzije od 7,5345 kn za 1 EUR

**Kamatna stopa:** fiksna

**Obračun kamate:** mjesečno uz primjenu proporcionalne metode po stvarnom broju dana.

**Osiguranje kredita:** zadužnica Naručitelja. Svako traženje drugih sredstava osiguranja, osim ponuđenih, Naručitelj ne može prihvatiti.

Dospijeće plaćanja glavnice: dospijeće plaćanja glavnice mjesečno zadnjeg dana u mjesecu.

Dospijeće plaćanja kamate: dospijeće plaćanja kamate mjesečno zadnjeg dana u mjesecu.

**Naknade po kreditu:** ne naplaćuju se (jednokratna naknada za odobrenje i za korištenje kredita, naknada za rezerviranje sredstava, naknada na neiskorištena sredstva, naknada za prijevremenu otplatu).

**5. Način izvršenja predmeta nabave:**

Isplata kreditnih sredstava uplaćuje se sukcesivno na račun izravno Isporučitelju i/ili na račun Naručitelja.

Dinamika korištenja kredita / polazni elementi **isključivo za potrebe izračuna otplatnog plana/izračuna cijene ponude;** Naručitelj planira povlačenje sredstava u slijedećim iznosima:

1. dana 30.06.2023. povlačenje 1.000.000,00 kn ili 132.722,81 EUR-a

2. dana 31.08.2023. povlačenja 1.000.000,00 kn ili 132.722,81 EUR-a

3. dana 31.12.2023. povlačenje 2.000.000,00 kn ili 265.445,62 EUR-a.

**Naručitelj zadržava pravo povlačenja sredstava u bilo kojem trenutku i u bilo kojem iznosu od dana potpisivanja Ugovora o kreditu.**

**6. Rok izvršenja predmetne nabave:**

Početak izvršenja predmetne usluge je odmah po zaključenju Ugovora o kreditu.

Uvjet za potpisivanje Ugovora o kreditu je dobivanje suglasnosti za zaduživanje od strane Gradskog vijeća Grada Pule-Pola. Za potrebe pribavljanja suglasnosti, banka će u ponudi priložiti prijedlog ugovora o kreditu s uvjetima kreditiranja, a sve sukladno ovom Pozivu.

Završetak izvršenja predmetne usluge (povlačenje kredita): najkasnije do 31.12.2023. godine.

**7. Nuđenje grupa ili dijelova predmeta nabave**

Nije dozvoljeno nuđenje po grupama ili dIjelovima predmeta nabave

**8. Ponuditelj je u svrhu dokazivanja sposobnosti dužan u ponudi dostaviti:**

**-** Potvrdu porezne uprave o stanju duga kojom dokazuje da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe) – dokaz ne smije biti stariji od 30 dana od dana objave ovog Poziva na internetskim stranicama Naručitelja;

**-** Izvod iz sudskog ili drugog odgovarajućeg registra države sjedišta gospodarskog subjekta, kojim dokazuje da ima registriranu djelatnost u svezi s predmetom nabave – dokaz ne smije biti stariji od 6 mjeseci od dana objave ovog Poziva na internetskim stranicama Naručitelja;

**-** Rješenje Hrvatske narodne banke o odobrenju za rad sukladno odredbama Zakona o kreditnim institucijama (Narodne novine 159/13, 19/15, 102/15, 15/18, 70/19, 47/20, 146/20) kojim se dokazuje da ima ovlaštenje za obavljanje usluge koja je predmet nabave.

Sve dokumente koje naručitelj zahtjeva u ovoj točki ponuditelji mogu dostaviti u neovjerenoj preslici.

U slučaju postojanja sumnje u istinitost podataka navedenih u dokumentima koje su ponuditelji dostavili, naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili obratiti se izdavatelju dokumenta i/ili nadležnim tijelima.

**9. Sadržaj ponude**

Ponuda sadrži:

• popunjeni ponudbeni list (PRILOG I.)

• troškovnik (PRILOG II.)

• dokumenti traženi točkom 8. ovog Poziva

• otplatni plan

• prijedlog ugovora o kreditu

**10. Način dostave ponude**

Ponuda se dostavlja u pisanom obliku, u zatvorenoj omotnici na kojoj mora biti naznačeno:

na prednjoj strani:

**Pula Herculanea d.o.o.**

**Trg I. istarske brigade 14, 52100 Pula**

**OIB: 11294943436**

**»NE OTVARAJ«**

**- ponuda za nabavu kredita za vozila-**

na poleđini:

**Naziv i adresa ponuditelja**

**11. Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

**12. Cijena predmeta nabave**

Ponuditelji su dužni dostaviti ponudu s cijenom uz fiksnu kamatnu stopu. Cijena se piše brojkama. Cijena ponude se izražava za cjelokupan predmet nabave. Ponuditelj treba popuniti priloženi troškovnik i upisati sve jedinične i ukupne cijene, kao i sveukupni iznos. Cijena ponude obuhvaća ukupan trošak kredita (bez glavnice).

**13. Rok, način i uvjeti plaćanja**

Rok i način otplate: u 60 (šezdeset) jednakih mjesečnih rata bez počeka, koji počinje teći od povlačenja zadnje tranše kredita.

Rok dospijeća prve rate: zadnjeg dana u mjesecu nakon isteka zadnje tranše kredita, a najkasnije 31.01.2024.

Rok dospijeća zadnje rate: protekom 60 mjeseci od prve rate, a najkasnije do 31.12.2028.

Ugovor mora sadržavati opciju prijevremene otplate glavnice djelomično ili u cijelosti bez naknade.

**14. Rok valjanosti ponude**

Rok valjanosti ponude je 180 dana od dana otvaranja ponuda.

**15. Kriterij odabira ponude**

Najniža cijena ponude.

**16. Jezik na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko su neki od dokumenata i dokaza traženih ovim pozivom na nekom od stranih jezika ponuditelj je dužan dostaviti i prijevod dokumenta/dokaza na hrvatski jezik izvršenog po ovlaštenom prevoditelju.

**17. Datum, mjesto i vrijeme dostave i otvaranja ponuda**

Rok za dostavu ponuda je **8. rujna 2022. godine do 12,00 sati.**

Ponude se mogu dostaviti neposredno u sjedište naručitelja na adresi Trg I. istarske brigade 14, 52100 Pula, do predviđenog roka ili predati preporučenom poštom na način da budu zaprimljene od strane Naručitelja do roka za podnošenje ponude.

Otvaranje ponuda neće biti javno.

**18. Rok donošenja odluke o odabiru ili poništenju**

60 dana od dana isteka roka za dostavu ponuda.

**19. Tajnost dokumentacije**

Ponuditelj može označiti tajnom podatke iz ponudbene dokumentacije koji posebice uključuju tehničke ili poslovne tajne i povjerljive aspekte ponude sukladno posebnim propisima.

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Povjerenstvo se obvezuje tako označene podatke čuvati.

Gospodarski subjekti ne smiju označiti tajnim podatke o jediničnim cijenama, iznosima pojedine stavke i cijeni ponude.

**20. Bitni uvjeti za sklapanje ugovora**

Sklapanje ugovora o kreditu uvjetovano je Odlukom o davanju suglasnosti za zaduženje od strane Gradskog vijeća Grada Pule – Pola, sukladno čl. 39. Statuta Grada Pule – Pola.

U slučaju da Gradsko vijeće Grada Pule – Pola odbije dati suglasnost na zaduženje, Naručitelj će poništiti ovaj postupak nabave novčanog kredita.

**21. Posebni uvjeti**

Banke ne smiju uvjetovati nikakve posebne uvjete.

**22. Ostali uvjeti**

**-** nepravodobne ponude neće se otvarati, a nepotpune se neće razmatrati

**-** za odabir je dovoljna jedna prihvatljiva ponuda

- Naručitelj zadržava pravo ne prihvatiti niti jednu ponudu

**23. Datum objave ovog Poziva na internetskim stranicama Naručitelja:**

22. kolovoza 2022. godine

Pula Herculanea d.o.o.

**PRILOG I. - PONUDBENI LIST**

Naručitelj:

Pula Herculanea d.o.o.

Trg I. istarske brigade 14, 52100 Pula

OIB: 11294943436

**Predmet nabave**: Nabava kredita za vozila u iznosu od 4.000.000,00 kn ili 530.891,23 EUR po tečaju konverzije Eura-u kune od 7,5345 kn za 1 EUR.

Broj ponude: \_\_\_\_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_\_

**Podaci o ponuditelju:**

Naziv i sjedište ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gospodarski subjekt u sustavu PDV-a (zaokružiti) DA NE

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime ovlaštene osobe ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj faxa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cijena ponude:**

Cijena ponude bez PDV-a (stavka 9. Troškovnika)

u EUR po tečaju konverzije Eura u kune od 7,5345

kn za EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rok valjanosti ponude**: 180 dana od dana otvaranja ponuda.

Za ponuditelja:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i funkcija ovlaštene osobe)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

1 Ili nacionalni identifikacijski broj prema zemlji sjedišta gospodarskog subjekta, ako je primjenjivo.

**PRILOG II. – TROŠKOVNIK**



Napomene:

* Dinamika korištenja kredita/polazni elementi isključivo za potrebe izračuna otplatnog plana/izračuna cijene ponude:

1. povlačenja kredita: dana 30.06.2023. povlačenje 1.000.000,00 kn ili 132.722,81 EUR;

2. povlačenja kredita: dana 31.08.2023. povlačenje 1.000.000,00 kn ili 132.722,81 EUR:

3. povlačenja kredita: dana 31.12.2023. povlačenje 2.000.000,00 kn ili 265.445,62 EUR.

* Datum dospijeća prve rate kredita: zadnjeg dana u mjesecu nakon mjeseca iskorištenja zadnje tranše kredita, a najkasnije 31.01.2024
* Otplatni plan je obvezni sastavni dio ponude, a mora sadržavati datume otplate glavnice i kamata, odnosno ukupan iznos obračunate kamate iskazane dvjema decimalama
* Prijedlog ugovora o kreditu je sastavni dio ponude.

U \_\_\_\_\_\_\_\_\_\_\_\_\_\_\_\_\_\_\_\_\_, 2022. godine

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)